**Zamak Grayskull** (**Grejskal** u prevodu *Politikinog Zabavnika*, **dvorac Siva Lubanja** ili **Sive Lubanje** u prevodu Televizije Zagreb), tvrđava je na izmišljenoj planeti Eterniji. Grayskull je jedno od glavnih mjesta radnje u svijetu *Gospodarâ svemira*. Često ga napadaju Skeletor, Hordak, i kralj Hiss, u nadi da će im tajne zamka Grayskulla omogućiti da osvoje Eterniju.

Filmationova serija
-------------------

U prvoj animiranoj seriji saznajemo da u Grayskullu živi Čarobnica, koja čuva tajnu moć od svih onih što bi je zloupotrijebili. Mada je uglavnom prikazan izvana, Grayskull ima nekoliko zanimljivih odaja: prijestolnicu, prostoriju za teleportaciju, laboratoriju, sobu u kojoj Čarobnica proučava čarolije, kao i njenu spavaću sobu. U epizodi *Double Trouble*, zli dvojnik He-Manovog prijatelja Koldara nailazi na prostoriju u kojoj se čuvaju tajne zamka Grayskulla. Prostorija ima dvoja vrata, između kojih se nalazi Staratelj: iza jednih su tajne a iza drugih propast. Zamak je okružen ponorom bez dna, koji služi i za odbranu. Dok se princ Adam pretvara u He-Mana, ponorom teče moć Grayskulla, kao što vidimo u epizodi *Into the Abyss*, u kojoj Teela pada u ponor i prisustvuje ovom spektaklu. Ponor navodno vodi do središta Eternije.

Serija iz 2002.
---------------

Svrha i istorija zamka, kao i njegovi raznorazni dijelovi, mnogo su detaljnije opisani u seriji iz 2002. Nekada davno, mramorne zidine Grayskulla bile su bijele, a zamak središte kraljevstva kojim je vladao kralj Grayskull, Adamov predak. Jahao je ogromnog zelenog lava sa Battle Catovim oklopom, nosio Mač moći i poginuo braneći svoje kraljevstvo i Eterniju od Hordaka. Na samrti, Grayskull je prebacio svoju moć u Mač moći, iz kojeg je He-Man dobija. Poslije Grayskullove smrti, zamak je zapostavljen i s vremenom pada u zaborav. Samo nekoliko ljudi zna o njegovoj svrsi i tajnama. Najvažnija od njih je ogromna Kristalna odaja, u koju se ulazi kroz tajna vrata u podu jedne prostorije. U Kristalnoj odaji se čuva Sfera moći, koja sadrži ukupnu moć Predakâ. Prije nego što ga je Čarobnica predala princu Adamu, u toj odaji je bio pohranjen i Mač moći. U zamku takođe nalazimo prijestolnicu, veliku biblioteku, sobu sa ogromnim, tajanstvenim ogledalom kojim je moguće posmatrati prošlost i sadašnjost, podzemni koloseum, tajnu odaju posvećenu kralju Grayskullu, prostor iza „očnih šupljina" zamka i brojne hodnike u kojima iluzije pometaju uljeze.

Igrani film
-----------

U igranom filmu iz 1987, Skeletorove sile su osvojile zamak Grayskull. Skeletora korača prema prijestolju, blizu kojeg je Čarobnica zarobljena u energetskom polju što polako prenosi njenu moć na Skeletora. Zamak je Skeletorova baza tokom filma. U Grayskullu se nalazi veliki kružni prolaz pod nazivom Veliko Oko Galaksije, koji se otvara samo kada je Eternijin mjesec u zenitu i koje daje božansku moć onome što stoji pred njim.

| * p
* r
* u
*Masters of the Universe* |
| --- |
| Serijal *He-Man* | 
* *He-Man and the Masters of the Universe*
	+ epizode
* *The New Adventures of He-Man*
* *Masters of the Universe vs. The Snake Men*
	+ epizode
* *Masters of the Universe: Revelation* (TBA)

 |
| Serijal *She-Ra* | 
* *She-Ra: Princess of Power*
	+ epizode
	+ likovi
* *She-Ra and the Princesses of Power*
	+ epizode

 |
| Filmovi | 
* *The Secret of the Sword*
* *He-Man & She-Ra: A Christmas Special*
* *Masters of the Universe*
* *Masters of the Universe* (2021)

 |
| Likovi | 

|  |  |
| --- | --- |
| Herojski ratnici | 
* Borbeni mačak
* Neustrašivi Photog
* Gwildor
* He-Man
* Man-At-Arms
* Man-E-Faces
* Moss-Man
* Orko
* Ram-Man
* Roboto
* Snout Spout
* Teela
* Zodac

 |
| Zli ratnici | 
* Beast Man
* Clawful
* Evil-Lyn
* Skeletor
* Stinkor

 |
| Pokret otpora | 
* Bow
* She-Ra
* Glimmer
* Spinnerella
* Swift Wind

 |
| Horda | 
* Catra
* Entrapta
* Grizzlor
* Hordak
* Modulok
* Mosquitor
* Scorpia
* Shadow Weaver

 |
| Ljudi-zmije | 
* Kralj Hiss
* Kobra Khan

 |
| Ostali likovi | 
* Kralj Grayskull
* Kralj Randor
* Čarobnica

 |

 |
| Lokacije | 
* Zamak Grayskull

 |
| Ostalo | 
* Strip
	+ Strip DC Comicsa iz 2012.
	+ *He-Man/ThunderCats*
* *Mastering the Universe*
* RPG
* Mač moći
* *Princess of Power*
* *Roger Sweet*
* Eternia (set za igranje)

 |
| Video igre | 
* *The Power of He-Man*
* *The Arcade Game*
* *The Movie*
* *Super Adventure*
* *He-Man: Power of Grayskull*
* *He-Man: Defender of Grayskull*
* *He-Man: The Most Powerful Game in the Universe*

 |
| 
* **Category Kategorija**

 |